Мемлекет басшысы: «АЭС салу не салмауды халық шешеді»
"Мемлекет басшысы: «АЭС салу не салмауды халық шешеді»" | "https://abai.kz/post/178095"
TITLE: Мемлекет басшысы: «АЭС салу не салмауды халық шешеді»
URL: https://abai.kz/post/178095
META: "Мемлекет басшысы: «АЭС салу не салмауды халық шешеді»" | "https://abai.kz/post/178095"
DATE: 03.01.2024
AUTHOR(s): Abai.kz
TOTAL WORDS: 147
TEXT: Президент Тоқаев елімізде АЭС салу туралы шешім референдум арқылы қабылданатынын тағы бір мәрте айтып өтті. «Ел ішінде АЭС құрылысына үзілді-кесілді қарсылық білдіріп жатқандар да бар. Бұл – түсінікті жайт. Көпшілік Семей ядролық полигонының қасіретін ұмыта қойған жоқ. Мұқият назар аударуды қажет ететін басқа да күрделі жайттар бар. Мысалы, жобаның құны мен экологияға әсерін қаперден шығаруға болмайды. Сондықтан бұл бастаманың мән-маңызын ескере отырып, АЭС құрылысына қатысты мәселені жалпыхалықтық референдумға шығаруды ұсындым. Халқымыз үшін аса маңызды осындай шешімдердің референдум арқылы ғана қабылданатыны 2019 жылғы сайлау алдындағы бағдарламамда нақты көрсетілді. "Халық үніне құлақ асатын мемлекет" тұжырымдамасы мен Әділетті Қазақстан қағидаттарының іс жүзінде орындалуы дегеніміз – осы. Болашақта әлі талай қоғамдық талқылау өткізіледі. Азаматтар референдумда дауыс берген кезде АЭС салуды жақтаған немесе қарсы болған сарапшылардың дәйекті пікірлерін барынша таразылап, ой елегінен өткізіп барып шешім қабылдауға тиіс. АЭС саламыз ба, салмаймыз ба – мұны халық шешеді»,- деді президент. фото: ашық дереккөзден Abai.kz
